CELEX: 32021R0956
Language: lv
Date: 2021-05-31 00:00:00
Title: Komisijas Īstenošanas regula (ES) 2021/956 (2021. gada 31. maijs) par atsevišķu preču klasifikāciju kombinētajā nomenklatūrā

15.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 211/45
               
            
         KOMISIJAS ĪSTENOŠANAS REGULA (ES) 2021/956
         (2021. gada 31. maijs)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 952/2013 (2013. gada 9. oktobris), ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 31. maijā
            
               
                  Komisijas
               
               
                  un tās priekšsēdētājas vārdā –
               
               
                  Nodokļu politikas un muitas savienības ģenerāldirektorāta
               
               
                  ģenerāldirektors
               
               Gerassimos THOMAS
            
         
         
            (1)  OV L 269, 10.10.2013., 1. lpp.
         
         
            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija
                        (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        Modulārs izstrādājums ar skaņu absorbējošām un skaņu izolējošām īpašībām (tā sauktā “telpas telpā sistēma”). Saliktā veidā tā platums ir aptuveni 3 m, garums – no 2 līdz 6 m un augstums – 2,3 m, un tā sienu biezums ir aptuveni 40 mm.
                        Tas sastāv no kubveida ietvara, kas izgatavots no alumīnija un savienots ar vairākiem metāla stūriem un paneļiem, kuri ir novietoti konstrukcijas sānos un augšpusē.
                        Katrs panelis sastāv no apdrukāta poliestera akustiskā slāņa no ugunsdroša auduma vienā pusē un laminētas kokskaidu plāksnes otrā pusē. Paneļa iekšpuse ir polsterēta ar akmens vati (blīvums 100 kg/m3).
                        Griesti ir izgatavoti no poliestera paneļiem un atbalsta sijām no alumīnija. Izstrādājums ir aprīkots arī ar durvīm, logiem, LED apgaismojuma sistēmu un ventilācijas sistēmu.
                        Izstrādājums ir īpaša konstrukcija, kas paredzēta uzstādīšanai esošas gatavas ēkas iekšpusē, jo tā nenodrošina aizsardzību pret laikapstākļiem. To paredzēts izmantot atvērtā plānojuma birojos kā slēgtu zonu konfidenciālām apspriedēm vai klusās zonas izveidei.
                        Sk. attēlu  (*1).
                     
                     
                        7610 90 90 
                     
                     
                        Klasifikācija noteikta, ievērojot kombinētās nomenklatūras 1., 2. a), 3. b) un 6. vispārīgo interpretācijas noteikumu un KN kodu 7610 , 7610 90  un 7610 90 90  formulējumu.
                        Klasificēšana pozīcijā 9406  nav iespējama, jo izstrādājums nav atsevišķa pabeigta vai nepabeigta “saliekamā būvkonstrukcija”, jo to nevar uzskatīt ne par saliekamo māju, ne arī par tamlīdzīgu ēku (sk. arī 94. nodaļas 4. piezīmi un Harmonizētās sistēmas skaidrojumus par pozīciju 9406 ). Tas nav piemērots izmantošanai ārpus telpām, jo tas nav uzskatāms par izturīgu pret laikapstākļiem. Izstrādājums ir īpaša konstrukcija, kas paredzēta uzstādīšanai esošas gatavas ēkas iekšpusē.
                        Izstrādājums ir salikts no vairākām daļām, un tā pamatīpašības nosaka konstrukcija (alumīnija ietvars). Tāpēc tas ir klasificējams pēc materiāla, no kura minētā konstrukcija veidota.
                        Tāpēc izstrādājums klasificējams ar KN kodu 7610 90 90  pie citādām alumīnija konstrukcijām.
                     
                  
               
            
               (*1)  Attēls pievienots tikai informācijai.